BSC-LT/ACAData huggingface dataset:
[ca] En el present Treball de Fi de Grau s'ha volgut demostrar com les necessitats i les experiències de les dones en l'espai públic com a un únic col·lectiu no són reals i, que aquestes opinions, vivències i perspectives de l'espai públic depenen de les categories socials en què s'identifiqui cada dona, així com de l'ús que en facin i de la coneixença que en tingui de l'espai. Tanmateix, també s'ha volgut mostrar com les característiques físiques (enllumenat, estat dels edificis, neteja, accessibilitat...) i socials (relacions establertes, activitats dutes a terme, quotidianitat, vincles...) del barri Antic de Manresa afecten en les vivències de les dones. Això s'ha realitzat principalment a partir d'entrevistes a peu (Walking Interview) i de cartografia social a deu dones de la ciutat de diferents edats, ètnies i orientacions sexuals, i s'ha estructurat a partir de cinc conceptes clau que són la coneixença, l'ús, la identificació, la percepció i el compromís amb l'espai públic del barri Antic. En el marc teòric s'exposen conceptes com ara, què entenem per espai públic, ciutat cuidadora, compacte i mixta, urbanisme feminista, així com espais de la por, inseguretat pública i interseccionalitat. Els resultats mostren com cada una de les dones entrevistades, viu, utilitza i percep l'espai de manera diferent, tot i que es marquen relacions en com perceben determinats espais les dones que fan un ús de l'espai públic diari i quotidià i les dones que en fan un ús més ocasional.

[en] The aim of this Final Degree Project is to show how the needs and experiences of women in public space as a single group are not real and that these opinions, experiences, and perspectives of space depend on the social categories in which each woman is identified, as well as on their use and knowledge of the space. However, this project also wanted to show how the physical characteristics (lighting, buildings' conditions, cleanliness, accessibility ...) and social characteristics (established relationships, activities carried out, daily life...) of the Antic neighbourhood of Manresa affect the women's experiences. This has been done mainly from Walking Interviews and social mapping of ten women from the city with different ages, ethnicities, and sexual orientations, and has been structured based on five key concepts which are the knowledge, use, identification, perception, and commitment to the public space of the Antic neighbourhood. In the theoretical framework, concepts such as what we mean by public space, the caring, compact, and mixed city, feminist urbanism, as well as spaces of fear, public insecurity and intersectionality are set out. The results show how each of the women interviewed lives, uses, and perceives the space differently, although there is connection in how women who use public space daily perceives the space differently than women who use it more occasionally.
[ca] Examen sobre les teories i discursos de la filosofia i de la teoria de l'art, així com de la sociologia i de l'antropologia culturals contemporànies, pròpies dels estudis visuals, centrats en la performativitat de les imatges. El plantejament conceptual respon a la voluntat i interès d'entaular una conversa entre els diferents agents partícips no d'un moviment artístic, sinó d'una nova forma de veure, aprehendre i relacionar-se amb el món que va esclatar a la segona meitat del segle XX i del qual avui, més enllà del món art, som hereus. L'objecte del treball d'investigació persegueix qüestionar la distància que hi ha entre el que ens mira i el que ens toca, detectar quins factors incideixen en el règim de les imatges, un règim entès com a concepció i producte d'un constructe, o, en paraules de Sartre, com "acte".

[en] Examination of theories and speeches of philosophy and art theory, as well as sociology and contemporary, own visual studies cultural anthropology, focusing on the performativity of images. The conceptual approach reflects the desire and interest to engage in a conversation between the various agents participants of not an artistic movement, but a new way of seeing, apprehending and relating to the world that began in the second half of the twentieth century and that today, beyond the art world, we are heirs. The object of the research aims to question the gap between what looks at us and touches us, identify what factors influence the regime of images, a regime understood as a product design and construct, or in the words of Sartre, as an "act".
[ca] El desenvolupament sostenible és un concepte utilitzat per a molts països arreu del món, tot i això, és molt difícil assolir una sostenibilitat en zones amb gran activitat industrial i econòmica. A Catalunya, tot i sorgir iniciatives per a reduir l'impacte ambiental de les seves activitats econòmiques, el consum de recursos (En aquest cas analitzarem el consum d'aigua i els residus municipals per comarques) és elevat en alguns llocs. Aquest treball elaborarà un indicador compost (Indicador IPAT) que ens permetrà unificar diverses variables per a mostrar-nos quines comarques són més sostenibles i quines generen un impacte ambiental més elevat. Als resultats, es mostraran amb taules i gràfiques quins han sigut els resultats d'aquest anàlisi.

[en] Sustainable development is a concept used by many countries around the World. However, it is very difficult to achieve sustainability in areas with great industrial and economic activity. In Catalonia, despite the emergence of initiatives to reduce the environmental impact of its economic activities, the consumption of resources (In this case we will analyze the consumption of water and municipal waste) is still very high in some places. This project aims to develop a composite indicator (IPAT Indicator) that will allow us to unify various variables to show us which regions are more sustainable and which generate a higher environmental impact. The results are displayed through tables and graphs which indicate the findings of this analysis.
[ca] Des d'una perspectiva sociolingüística, aquest treball estudia les dues comunitats lingüístiques presents a Catalunya a la dècada dels trenta. Són objecte d'anàlisi aspectes com l'estatus i l'ús social del català i del castellà, les interaccions entre ambdós grups i la seva bilingüització. També es presenta la immigració com un factor clau per a l'enfortiment de la llengua catalana en aquella època.

[en] From a sociolinguistic perspective, this paper studies the two linguistic communities in Catalonia in the nineteen-thirties. It analyses aspects such as the status and social use of Catalan and Spanish, the interactions between both groups, and their bilingualisation. Immigration is presented as a key factor for the strengthening of the Catalan language at that time as well.
[ca] LINEup és un projecte de recerca on participen institucions i universitats de diversos països europeus, entre les quals es troben la UAB i la UPF. Aquesta iniciativa pren per objectiu analitzar les desigualtats educatives al llarg del procés d'escolarització i incorpora metodologies i perspectives innovadores en la recerca de la sociologia de l'educació.

[en] LINEup is a research project that involves institutions and universities from several European countries, including UAB and UPF. This initiative aims to analyze educational inequalities throughout the schooling process and incorporates innovative methodologies and perspectives in the research of the sociology of education.
[ca] Aquest article presenta l'experiència de Gramàtica com parada a l'aula, que constitueix una iniciativa per introduir als llibres de text de llengua catalana de l'educació secundària obligatòria un enfocament de l'ensenyament gramatical a partir de la comparació del català amb altres llengües. Els materials que presentem han estat publicats en els llibres de text Llengua Catalana i Literatura. Construïm de l'editorial Cruïlla, de 1r a 4t d'ESO, en forma d'activitats addicionals a les pàgines dedicades a l'ensenyament de la gramàtica. Es tracta d'un projecte que pretén desvetllar l'interès dels alumnes pel funcionament de les gramàtiques de les sevesllengües a través de la mobilització d'un seguit d'estratègies que van més enllà del saber teòric o de l'ensenyament mecànic de la gramàtica i que es nodreixen de la realitat de l'aula entesa com a espai multilingüe. La iniciativa parteix de l'explotació de les intuïcions i del patrimoni lingüístic dels alumnes com a coneixedors de diverses llengües per tal de captar l'atenció sobre diferents aspectes de la gramàtica, a partir d'exercicis basats en un ventall d'estratègies que inclou els parells mínims, la construcció d'exemples o l'anàlisi de seqüències agramaticals.

[en] This paper presents an experience entitled Gramàtica comparada a l'aula, an initiative aiming to provide obligatory secondary school (Educació Secundària Obligatòria) Catalan language textbooks with an approach to grammar teaching based on the comparison between Catalan and other languages. The materials we present have been published in the textbooks entitled Llengua Catalana i Literatura. Construïm published by Cruïlla and corresponding to the 1st to 4th courses of ESO (Educació Secundària Obligatòria). They consist of activities which are additional to the pages devoted to grammar teaching. This project aims at raising the students' interests for the working of the grammar of their languages, by means of a series of strategies which go beyond theoretical knowledge or the mechanical teaching of grammar, and which feed off the classroom reality, understood as a multilingual space. The initiative builds on the students' intuitions and their linguistic heritage in order to draw their attention with respect to several grammatical aspects, with exercicises based on a wide range of strategies including minimal pairs, building of examples and analysis of ungrammatical sequences.
[ca] La novel·la recent en parla hispana destaca per la revaloració dels procediments visuals presents al llarg de la història de l'art, especialment a partir de l'ús de la imatge fotogràfica com a correlat narratiu. Part important de la recepció crítica i acadèmica, juntament amb la validació del mercat, ha tematitzat aquesta pràctica sota els conceptes d'hibridesa i interdisciplinarietat com un nou horitzó a la literatura contemporània. En particular, la literatura xilena ofereix diversos casos en què l'ús de l'aparell tècnico-visual ha tingut una rellevància específica durant els darrers vint anys. En aquest sentit, la novel·la El sistema del tacte (2019) de l'escriptora Alejandra Costamagna ens permet observar com opera el procediment estètic i, des d'una mirada retrospectiva, convida a revisar les diferents derives en la producció literària recent. De manera que ens preguntem, quina és la funció de la càmera en un món saturat d'imatges? I què ens ofereix l'anàlisi d'aquests materials tenint en compte els conceptes d'hibridesa i interdisciplinarietat? Per això hem revisat sintèticament les perspectives teòriques que han incorporat aquest tipus de textos a les seves anàlisis i la manera com emergeix la imatge en aquesta novel·la.

[en] The recent Spanish-language novel stands out for the revaluation of the visual procedures present throughout history, especially from the use of the photographic image as a narrative correlate. An important part of the critical and academic reception, together with market validation, has thematized this practice under the concepts of hybridity and interdisciplinarity as a new horizon in contemporary literature. In particular, Chilean literature offers several cases in which the use of the technical visual apparatus has had a specific relevance during the last twenty years. In this sense, the novel El sistema del tacto (2019) by the writer Alejandra Costamagna allows us to observe how the aesthetic procedure operates and, from a retrospective look, invites us to review the different drifts in recent literary production. So we ask, what is the role of the camera in a world saturated with images? And what does the analysis of these materials offer us in relation to the concepts of hybridity and interdisciplinarity? In order to understand this problem, we have synthetically reviewed the theoretical perspectives that have incorporated this type of text in their analysis and the way in which the image emerges in this novel.
[ca] En aquest article s'explorarà la visió que l'historietista i il·lustrador Miguel Det proposa de la ciutat de Lima, per mitjà de l'anàlisi d'algunes de les seves obres: l'adaptació a còmic del polèmic i brillant assaig de Sebastián Salazar Bondy, Lima la horrible (1964), realitzat per Det en 2014; Conversaciones en la ciudad de cartón (2011), inspirat en la vida i l'obra de l'escriptor Martín Adán; i la Novísima corónica i mal gobierno (2011). L'anàlisi permetrà subratllar el caràcter denunciatori de les obres, que presenten una ciutat esquinçada, caòtica i violenta, infestada per la disparitat social, un escenari distòpic que es torna nucli de la narració.

[en] In this article the comics author and illustrator Miguel Det's vision of the city will be explored, through the analysis of some of his works: the comic book adaptation of the polemic and brilliant essay by Sebastián Salazar Bondy, Lima la horrible (1964), published by Det in 2014, Conversaciones en la ciudad de cartón (2011), inspired by the life and work of the writer Martín Adán and Novísima corónica i mal gobierno (2011). The analysis will underline the denunciation nature of the works, which present a divided, chaotic and violent city, contaminated by social disparity, a dystopian scenario that becomes the axis of the narration.
[ca] L'objectiu d'aquest treball d'investigació és analitzar quina imatge ofereix el cinema del segle XXI de la dona periodista. La recerca fa un recorregut a través de cinquanta films contemporanis on les reporteres en són l'objecte d'estudi. A partir de la detecció dels trets dominants i els estereotips resultants s'observa si hi ha hagut una evolució en positiu de la representació de la professional del periodisme des d'una perspectiva de gènere. En definitiva, un estudi que pretén actualitzar i ampliar la poca bibliografia que tracta aquesta qüestió.

[en] The purpose of this research is to analyze the image that the twenty-first century cinema offers about the woman journalist. The research makes a journey through fifty contemporary films where reporters are the object of study. From the detection of dominant traits and the stereotypes resulting we observe if there has been a positive trend in the performance of professional journalism from a gender perspective. In short, a study that aims to upgrade and expand the limited bibliography that deals with this issue.
[ca] En l'era en la qual vivim internet i el món digital en tots els seus vessants ja és una part fonamental de les nostres vides. Estem connectats 24 hores els 365 dies de l'any a través de diferents dispositius amb els quals consultem diàriament múltiples fonts d'informació digitals amb la finalitat d'estar informats de l'actualitat, fer compres online, planejar un viatge o sociabilizar i interactuar amb altres persones del nostre entorn. Els mitjans online són accessibles tant a particulars com a empreses, i ambdues parts han sabut detectar el partit que se li pot treure a publicitar-se a través de la xarxa. El tàndem blogger-empresa, que sorgeix de les col·laboracions que aquestes fan amb les protagonistes de les bitàcoles digitals, ha revolucionat el sector de la moda en quant a comunicació es refereix. La figura de la blogger ha cobrat protagonisme i ha canviat la forma en la qual les empreses de moda gestionaven la comunicació de la firma. Actualment el target que consumeix moda consulta blogs d'aquest àmbit per inspirar-se en els seus estilismes, veure quines són les tendències de la temporada i trobar productes assequibles abans d'efectuar una compra, tant offline, en la tenda física, com a online. Aquest estudi exploratori té la intenció de proporcionar una certa comprensió sobre com a través del blog les bloggers de moda es converteixen en influencers i això motiva a què les empreses decideixin incloure-les en les seves estratègies de màrqueting i comunicació per publicitar els seus productes en aquest blog

[en] In the age in which we live Internet and the digital world in all its forms it is already a fundamental part of our lives. We are connected 24 hours 365 days a year through different devices that we consulted daily multiple sources of digital information in order to be informed of today, shop online, planning a trip or socialize and interact with others our environment. Online media are accessible to both individuals and companies, and both parties have been able to detect the party that can bring you advertise through the network. The tandem blogger- company arising from these collaborations do with the protagonists of the digital blogs, has revolutionized the fashion industry as far as communication is concerned. The figure of the blogger has gained prominence and has changed the way in which fashion companies were managing the communication of the firm. Currently the target consuming consultation fashion blogs in this area for inspiration in their styles, see what the trends of the season and find affordable products before making a purchase, both offline in the physical store and online. This exploratory study intends to provide some understanding of how through the blog fashion bloggers become influencers and this motivates employers choose to include them in their marketing and communication strategies to advertise their products on that blog
[ca] Segons les lleis de la Termodinàmica, el comportament dels sistemes en els quals la gravetat no hi juga un paper important arribarà a un equilibri termodinàmic i no variarà mentre no sigui pertorbat externament. En aquest article es qüestiona si aquestes lleis termodinàmiques segueixen sent vàlides en sistemes a gran escala o a escales còsmiques, on la gravetat hi juga un paper important.

[en] According to the Thermodynamics laws, the behavior of systems in which gravity plays no role will reach a thermodynamic equilibrium and will not vary as long as it is not externally disturbed. This article questions whether these laws are still valid in large-scale systems or systems at cosmic scales, where gravity plays an important role.
[ca] En aquest article s'analitzen tres novel·les llatinoamericanes distòpiques escrites a la primera dècada del segle XXI -Ygdrasil i Synco del xilè Jorge Baradit i Iris d'el bolivià Edmundo Paz Soldán- per a ensenyar com elles representen el capitalisme -segon les formes bio o necropolítiques, gore o farmacopornogràfiques que aquest adquereix en el present-, com a un ordre tancat, sense que s'albiren en els textos possibilitats d'exterioritat respecte el sistema.

[en] This article analyzes three dystopian Latin American novels written in the first decade of the 21st century -Ygdrasil and Synco by the Chilean Jorge Baradit and Iris by the Bolivian Edmundo Paz Soldán- to show how they represent capitalism -according to the bio or necropolitical, gore or pharmacopornographic forms that it acquires in the present-, as a closed order, without the possibility of exteriority regarding the system.
[ca] En aquest article, investigo, dins d'un marc minimista, com es compon en anglès britànic no-estàndard la concordança negativa en construccions que contenen l'adverbi negatiu neither, l'extensor general (n)or nothing, i l'adverbi escalar hardly emprant dades del corpus Freiburg English Dialect. Sostinc que neither, (n)or nothing i hardly estableixen una relació de concordança sintàctica amb un altre element negatiu dins l'oració, cosa que resulta en la interpretació com a negació simple de la cadena formada per vàries expressions de la negació

[en] In this paper, I investigate, within a minimalist framework, how negative concord is composed in non-standard British English constructions containing the negative adverb neither, the general extender (n)or nothing, and the scalar adverb hardly using data from the Freiburg English Dialect corpus. I argue that neither, (n)or nothing and hardly establish a relation of syntactic agreement with another negative element in the clause which results in a single-negation interpretation of the chain formed by several instances of negation.
[ca] El propòsit d'aquest treball de fi de grau no és un altre que donar a conèixer dos projectes coeducadors nascuts a la ciutat de Barcelona i com aquests treballen el desaprenentatge dels estereotips de gènere a partir d'una mirada crítica, reflexiva i feminista del món. L'escola és una institució de transformació social i gràcies a projectes com els estudiats, els infants poden adquirir diferents maneres de mirar i entendre el món que ens envolta, deixant enrere els perjudicis i els estereotips de gènere dominants a la societat actual. És per això, que el model de coeducació presentat té en compte la cultura visual que ens envolta, a més del tractament i l'adquisició dels estereotips de gènere. A més, cerca estratègies des de la igualtat per tal obtenir una educació que possibiliti la visibilitat i normalització de grups socials invisibilitzats al llarg dels anys i que en l'actualitat encara continuen, a causa de la societat heteropatriarcal en la qual ens trobem immerses. Aquesta realitat té conseqüències directes i comporta des d'imposicions de rols a limitacions de llibertats individuals. La finalitat d'aquesta recerca no és un altre que tractar un àmbit de qüestionament social actual i contribuir, tant com sigui possible, en l'educació en perspectiva de gènere.

[en] The purpose of this final degree project is none other than to present two co-educational projects born in the city of Barcelona and how they work the unlearning of gender stereotypes from a critical, reflective and feminist perspective of the world. The school is an institution of social transformation and thanks to projects such as those studied, children can acquire different ways of looking at and understanding the world around us, leaving behind the prejudices and gender stereotypes that dominate today's society. That is why the co-education model presented takes into account the visual culture that surrounds us, as well as the treatment and acquisition of gender stereotypes. In addition, it seeks strategies from equality in order to obtain an education that enables the visibility and normalization of social groups invisible over the years and that still continue today, due to the heteropatriarchal society in which we are immersed. This reality has direct consequences and leads from the imposition of roles to the limitations of individual freedoms. The purpose of this research is none other than to address an area of current social questioning and to contribute, as much as possible, to education from a gender perspective.
[ca] El fong endoparàsit nematòfag Harposporium anguillulae (Lohde) Karling fou obtingut de mostres de fems d'ovella reco l-lectades en un erm a Catalunya. Aquest fong és primera citació per a la Península Ibèrica.

[en] Nematophagous fuogi: Harposporium anguillulae (Lohde) Karling in the Iberian Península. The endoparasitic nematophagous fungus Harposporium anguillulae (Lohde) Karling was obtained from samples of lamb dung collected in a waste field in Catalonia. This fungus is newly reported from Iberian Peninsula.
[ca] Investigadors de l'Institut de Biotecnologia i de Biomedicina de la UAB han aconseguit desenvolupar una nova proteïna, denominada NF795gpC, que actua com un sensor quan entra en contacte amb el sèrum d'un pacient infectat pel VIH (Virus d'Immunodeficiència Humana) i permet detectar-lo fàcilment.

[en] Researchers at the Institute of Biotechnology and Biomedicine at theUAB have managed to develop a new protein, called NF795gpC, whichacts as a sensor when it comes into contact with the serum of a patientinfected by HIV (Human Immunodeficiency Virus) and allows it to beeasily detected.